TIDLOR อุ้มลูกค้า “อาคเนย์-ไทยประกันภัย” ดูแลกรมธรรม์ต่อเนื่อง
TIDLOR ช่วยเหลือลูกค้าผู้ซื้อประกันภัยรถยนต์ “อาคเนย์ประกันภัย-ไทยประกันภัย” สร้างความมั่นใจให้ลูกค้า
TIDLOR ช่วยเหลือลูกค้าผู้ซื้อประกันภัยรถยนต์ “อาคเนย์-ไทยประกันภัย” สร้างความมั่นใจให้ลูกค้า
7 ก.พ. 2565

นางอาฑิตยา พูนวัตถุ ผู้บริหารระดับสูง ฝ่ายนายหน้าประกันภัย บริษัท เงินติดล้อ จำกัด (มหาชน) หรือ TIDLOR เจ้าของแบรนด์ “เงินติดล้อโบรกเกอร์” เปิดเผยว่า จากกรณีในช่วงที่ผ่านมามีข่าว บริษัท อาคเนย์ประกันภัย จำกัด (มหาชน) และ บริษัท ไทยประกันภัย จำกัด (มหาชน) ได้ประกาศยกเลิกการประกอบธุรกิจประกันวินาศภัย ซึ่งทั้ง 2 บริษัท ถือเป็นหนึ่งใน 19 บริษัทประกันภัยพันธมิตรของเงินติดล้อโบรกเกอร์ ส่งผลให้ลูกค้าผู้ถือกรมธรรม์ประกันภัยรถยนต์กับบริษัทอาคเนย์ประกันภัยและไทยประกันภัย เกิดความกังวลเกี่ยวกับความคุ้มครองที่ทำไว้ก่อนหน้า ซึ่งเงินติดล้อโบรกเกอร์ไม่ได้นิ่งนอนใจต่อเหตุการณ์ดังกล่าว
โดยปัจจุบันได้ดูแลลูกค้าเงินติดล้อที่ทำประกันภัยรถยนต์และมีคู่สัญญากับบริษัทอาคเนย์ประกันภัยและไทยประกันภัย ซึ่งลูกค้าจะได้รับความคุ้มครองต่อเนื่องจากบริษัทประกันภัยชั้นนำพันธมิตรรายอื่น โดยมีเงื่อนไขความคุ้มครองไม่น้อยกว่าเดิม เพื่อให้ลูกค้ามั่นใจได้ว่าจะได้รับผลกระทบจากเหตุการณ์ดังกล่าวน้อยที่สุด โดยลูกค้าผู้ที่ได้รับการติดต่อจากเงินติดล้อโบรกเกอร์ผ่านช่องทาง SMS สามารถยืนยันรับการเปลี่ยนบริษัทประกันภัยเพื่อรับความคุ้มครองต่อเนื่อง
อย่างไรก็ดีถึงแม้ “เงินติดล้อโบรกเกอร์” จะไม่ได้เป็นบริษัทผู้รับประกันภัยให้กับลูกค้าโดยตรง แต่มิได้นิ่งนอนใจต่อเหตุการณ์ที่ส่งผลต่อความมั่นใจด้านการประกันภัยของลูกค้า และเห็นว่า เป็นหน้าที่ของนายหน้าประกันภัยที่จะเข้ามาบริหารจัดการความเสี่ยงที่เกิดขึ้นกับลูกค้าอย่างมืออาชีพ
ทั้งนี้ เงินติดล้อโบรกเกอร์ มุ่งมั่นดำเนินธุรกิจเพื่อส่งเสริมให้ผู้คนสามารถเข้าถึงความคุ้มครองด้านประกันภัย เพื่อบรรเทาความสูญเสียและค่าใช้จ่ายที่อาจเกิดขึ้นจากเหตุการณ์ไม่คาดคิดในอนาคต เงินติดล้อโบรกเกอร์ บริษัทนายหน้าประกันภัยมืออาชีพมีนายหน้าประกันภัยที่มีใบอนุญาตถูกต้องมากกว่า 5,000 คน พร้อมให้คำปรึกษาด้านประกันภัยทุกสาขาทั่วประเทศมากกว่า 1,300 แห่ง
นอกจากนี้ปัจจุบันยังมีพันธมิตรบริษัทประกันภัยชั้นนำมากกว่า 17 แห่ง เพื่อให้ลูกค้ามั่นใจได้ทุกครั้งที่รับบริการจากเงินติดล้อโบรกเกอร์ ติดตามรายละเอียดเพิ่มเติมได้ที่เว็บไซต์ www.tidlor.com ไลน์ @TIDLOR  เฟซบุ๊กแฟนเพจเงินติดล้อ หรือ call center หมายเลขโทรศัพท์ 088-088-0880 ตลอด 24 ชม.